

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ILIJA**

**Općinsko vijeće**

KLASA: 400-05/23-03/01

URBROJ: 2186-08-03-23-01

Sveti Ilija, 16.06.2023. godine

Na temelju članka 82 stavak 2. Pravilnika o proračunskom računovodstvu i računskom planu („Narodne Novine“ broj: 124/14, 115/15, 87/16, 3/18, 126/19 i 108/20) i članka 30. Statuta Općine Sveti Ilija (»Službeni vjesnik Varaždinske županije« broj: 05/18 i 36/20) Općinsko vijeće Općine Sveti Ilija na 11. sjednici održanoj dana 16.06.2023. godine donosi

**ODLUKU**

**o raspodjeli rezultata poslovanja Općine Sveti Ilija za 2022. godinu**

**Članak 1.**

Općinsko vijeće Općine Sveti Ilija donosi Odluku o raspodjeli rezultata za 2022.godinu i to:

1. Višak prihoda poslovanja u iznosu od +9.730.719,18 kn
2. Manjak prihoda od nefinancijske imovine u iznosu od -1.570.879,89 kn
3. Manjak prihoda od financijske imovine u iznosu od -7.739.345,65 kn

Viškom prihoda poslovanja u iznosu od +9.730.719,18 kn pokriva se manjak prihoda od nefinancijske imovine u iznosu od -1.570.879,89 kn i manjak prihoda od financijske imovine u iznosu od -7.739.345,65 kn, iz navedenog je ostvaren višak prihoda poslovanja u iznosu od +420.493,64 kn.

Višku prihoda poslovanja u iznosu od +420.493,64 kn dodaje se manjak od nefinancijske imovine iz 2021.g. u iznosu od -1.777.054,10 kn što čini manjak u iznosu od -1.356.560,46 kn koji će se uvrstiti u Izmjene i dopune Proračuna Općine Sveti Ilija za 2023.g. U manjak je uključen manjak od proračunskog korisnika dječji vrtić „Gumbek“ u iznosu od 76.300,27 kn.

Na kraju 2022.godine dječji vrtić „Gumbek“ iskazao je manjak u iznosu 76.300,27 kn.

Dječji vrtić „Gumbek“ će manjak pokriti u 2023.g., sukladno tome će donijeti izmjene i dopune financijskog plana za 2023. godinu.

**Članak 2.**

Za provođenje ove Odluke zadužuje se Općinski načelnik i Jedinstveni upravni odjel Općine Sveti Ilija.

**Članak 3.**

Ova Odluka o raspodjeli rezultata poslovanja Općine Sveti Ilija za 2022.g. stupa na snagu osmog dana od dana objave u „Službenom vjesniku Varaždinske županije“.

Predsjednik Općinskog vijeća Dean Hrastić, dipl. ing.